b'\n_START_ARTICLE_\nM\xc3\xa4rt Meesak\n_START_PARAGRAPH_\nM\xc3\xa4rt Meesak (s\xc3\xbcndinud 1. aprillil 1981) on Eesti poliitik._NEWLINE_Ta on l\xc3\xb5petanud Tartu \xc3\x9clikooli P\xc3\xa4rnu Kolled\xc5\xbei turismi- ja hotelliettev\xc3\xb5tluse erialal 2010. Meesak on alates 2005. aastast Konguta vallavolikogu liige ning alates 2009. aastast vallavolikogu eelarve ja arengukomisjoni esimees. Alates 2013. aasta s\xc3\xbcgisest Konguta vallavolikogu esimees._NEWLINE_Meesak oli Libertas Eesti Erakonna liige 2002\xe2\x80\x932009 ning 2008\xe2\x80\x932014 kuulus ta Erakonda Isamaa ja Res Publica Liit. Ta kandideeris 2011. aasta Riigikogu valimistel \xc3\xbcksikkandidaadina ja sai 294 h\xc3\xa4\xc3\xa4lt. Alates 2014. aasta 20. septembrist kuulus Eesti Vabaerakonda, oli selle juhatuse liige. Ta kandideeris 2015. aasta Riigikogu valimistel valimisringkonna nr 9 (J\xc3\xb5geva- ja Tartumaa) esinumbrina ja sai 1094 h\xc3\xa4\xc3\xa4lt, kuid valituks ei osutunud._NEWLINE_21. mail 2019 lahkus Meesak Vabaerakonnast.'